TNR ปิดเทรดวันแรกแข็งกระเดกวอลุ่มทะลัก ราคาพุ่งกระฉูด 60%!
TNR ปิดเทรดวันแรกแข็งกระเดกวอลุ่มทะลัก ราคาพุ่งกระฉูด 60%! มาที่ 25.75 บาท บวก 9.75 บาท หรือ 60.94% สูงสุดที่ 27.75 บาท ต่ำสุดที่ 25.00 บาท จากราคาขาย IPO ที่ 16 บาท มูลค่าซื้อขายที่ 3.24 พันล้านบาท
29 พ.ย. 2559

ผู้สื่อข่าวรายงานว่า ราคาหุ้นบริษัทไทยนิปปอนรับเบอร์อินดัสตรี้ จำกัด (มหาชน) หรือ TNR ปิดตลาดวันนี้อยู่ที่ 25.75 บาท บวก 9.75 บาท หรือ 60.94% สูงสุดที่ 27.75 บาท ต่ำสุดที่ 25.00 บาท จากราคาขาย IPO ที่ 16 บาท มูลค่าซื้อขายที่ 3.24 พันล้านบาท ขณะที่ดัชนีตลาดหุ้นไทยโดยรวมลบ 0.24% ทั้งนี้ TNR เข้าซื้อขายในวันนี้ (29 พ.ย.) เป็นวันแรก โดยราคา IPO อยู่ที่ 16 บาท ซึ่งมี บล.กสิกรไทย เป็นที่ปรึกษาทางการเงิน
อนึ่ง TNR เข้าซื้อขายใน SET ในกลุ่มสินค้าอุปโภคบริโภค หมวดธุรกิจของใช้ส่วนตัวและเวชภัณฑ์ โดยกำหนดวันที่เป็นหลักทรัพย์จดทะเบียนและวันที่เริ่มทำการซื้อขาย ในวันนี้ (29 พ.ย.59) มีจำนวนหุ้นจดทะเบียนกับตลท. 300,000,000 หุ้น ทุนชำระแล้ว 300,000,000 หุ้น ราคาพาร์หุ้นละ 1 บาท ทุนชำระแล้ว 300,000,000 บาท จำนวนหุ้นที่เสนอขายให้กับประชาชนทั่วไปครั้งแรก (IPO) จำนวน 75,000,000 หุ้น ราคา IPO ที่ 16 บาท/หุ้น